Diari Oficial de la Generalitat Valenciana


Sumari del DOGV 3900, del 19-12-2000 (2000/9782)

ORDRE de 28 de novembre de 2000, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per a ser usat com a oficina comarcal agrària, el dret de propietat que es té sobre l'immoble de 690 metres quadrats de superfície, situat al camí de la Foia de Callosa d'En Sarrià (Alacant).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3900

Data del DOGV
:   19-12-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/9782


Data del document
:   28-11-2000

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * Callosa d'en Sarrià
    * cultura regional
    * propietat immobiliària

ORDRE de 28 de novembre de 2000, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per a ser usat com a oficina comarcal agrària, el dret de propietat que es té sobre l'immoble de 690 metres quadrats de superfície, situat al camí de la Foia de Callosa d'En Sarrià (Alacant). [2000/F9782]
  
Mitjançant escriptura pública de cessió gratuïta i acceptació atorgada davant el notari de València Alfonso Mulet Signes el dia 8 de novembre de 2000, la Generalitat Valenciana va adquirir el dret de propietat sobre l'immoble de 690 metres quadrats de superfície, situat al camí de la Foia de Callosa d'En Sarrià, que consta en l'Inventari General de Béns i Drets de la Generalitat Valenciana amb el codi A02/03/048/0009 com a bé patrimonial.
  
D'acord amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria d'Agricultura, Pesca i Alimentació ha sol·licitat l'afectació de l'immoble assenyalat per a ser destinat a oficina comarcal agrària.
  
Per això, i d'acord amb el que disposen els articles 61 i 63 del text legal esmentat,
  
ORDENE
  
Primer
  
Afectar al domini públic de la Generalitat Valenciana, per a ser usat com a oficina comarcal agrària, el dret de propietat que es té sobre l'immoble situat al camí de la Foia de Callosa d'En Sarrià, de 690 metres quadrats de superfície que consta en l'Inventari General de Béns i Drets de la Generalitat Valenciana amb el codi A02/03/048/0009, i que confronta: nord, comunitat de propietaris de l'edifici La Grava; sud, Juan Blasco Sanchis i Juan Vicente Menaches Ferrándiz; est, Juan Bautista Benimeli Guardiola, i oest, camí de la Foia.
  
Segon
  
L'immoble esmentat queda integrat en el domini públic de la Generalitat Valenciana i correspon a la Conselleria d'Agricultura, Pesca i Alimentació l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria d'Agricultura, Pesca i Alimentació designe un representant perquè concórrega amb el representant nomenat per la Direcció General de Patrimoni, per a formalitzar la corresponent acta d'afectació.
  
València, 28 de novembre de 2000
  
El conseller d'Economia, Hisenda i Ocupació,
  
VICENTE RAMBLA MOMPLET